“กรภัทร” มอง SET รูดหนัก “เสี่ยงระยะกลาง” รอจังหวะอ่อนตัวซื้อ แนะเก็บหุ้นรพ. BCH-CHG
“กรภัทร” มอง SET ลงหนัก “เสี่ยงระยะกลาง” คาดว่าการพักฐานอาจกินเวลา 2-4 สัปดาห์ ประเมินตลาดมีแนวรับ 1,611 จุด กรณีหลุดเสี่ยงไหลต่อแนวรับถัดไป 1,590-1,570 จุด  โดยรอจังหวะ “อ่อนตัวซื้อ” แนะเก็บหุ้นรพ. BCH-CHG และส่งออก KCE  พร้อมรับ Covid-19 Play ได้แก่ XO, STGT
“กรภัทร” มอง SET ลงหนัก “เสี่ยงระยะกลาง” คาดว่าการพักฐานอาจกินเวลา 2-4 สัปดาห์ โดยรอจังหวะ “อ่อนตัวซื้อ” แนะเก็บหุ้นรพ. BCH-CHG และส่งออก KCE 
26 พ.ย. 2564

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน จำกัด (มหาชน) เปิดเผยว่า จากกรณีตลาดหุ้นไทยปรับตัวลงหนักวันนี้ โดยวันนี้ตลาดหุ้นไทยปิดที่ระดับ 1,610.61 จุด ลบ 37.85 จุด หรือ 2.30% ด้วยมูลค่าการซื้อขาย 1.23 แสนล้านบาท โดยประเมินเบื้องต้นประเมินว่ามีความเสี่ยงระยะกลาง แต่อย่างไรก็ตามยังต้องรอการประเมินสถานการณ์อีกครั้ง
สำหรับการประเมินเบื้องต้นมองเป็นการปรับฐานจาก 2 เรื่องหลัก ได้แก่ 1) ความเสี่ยงสภาพคล่องลดลงไวกว่าเดิมจากนโยบายการเงินของ FED ผันแปร และ 2) COVID-19 ระลอกใหม่ โดยเฉพาะการที่ WHO ค่อนข้างกังวลต่อสายพันธุ์ “นู” ทีมีการกลายพันธุ์สูง
อย่างไรก็ตามกลยุทธ์การลงทุน ประเมินตลาดมีแนวรับ 1,611 จุด หากหลุดมีโอกาสไหลลงสู่แนวรับถัดไป 1,590-1,570 จุด และคาดว่าการพักฐานของตลาดอาจกินเวลา 2-4 สัปดาห์ แนะนำรอจังหวะอ่อนตัวในการเข้าลงทุน
โดยระยะสั้นแนะนำหุ้นโรงพยาบาลขนาดกลางอย่าง BCH, CHG ขณะที่หุ้นส่งออก แนะนำ KCE และ Covid-19 Play ได้แก่ XO, STGT จะ Outperform